sukhrobnurali/uzbek-legal-corpus huggingface dataset:
OʻZBEKISTON RESPUBLIKASI DAVLAT-TIJORAT XALQ BANKINING YaNGI TAHRIRDAGI USTAVINI TASDIQLASh TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Oʻzbekiston Respublikasi Davlat-tijorat Xalq bankining kapitallashuv darajasini yanada oshirish chora-tadbirlari toʻgʻrisida” 2008-yil 11-yanvardagi PQ-775-son qaroriga muvofiq hamda Oʻzbekiston Respublikasi Davlat-tijorat Xalq banki muassasalarining moddiy-texnika bazasini mustahkamlash maqsadida Vazirlar Mahkamasi qaror qiladi: 2. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi Oʻzbekiston Respublikasi Davlat-tijorat Xalq bankining aksiyalari chiqarilishini aksiyalar prospektini roʻyxatdan oʻtkazganlik uchun yigʻim undirmasdan belgilangan tartibda davlat roʻyxatidan oʻtkazsin. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari mahalliy davlat hokimiyati organlari mulkida boʻlgan hamda Vazirlar Mahkamasining 1995-yil 4-oktabrdagi 386-son va 1999-yil 22-apreldagi 189-son qarorlariga muvofiq bank muassasalari tomonidan foydalanilayotgan 2-ilovaga* binoan binolar va xonalarni Oʻzbekiston Respublikasi Davlat-tijorat Xalq banki balansiga tekin bersinlar. 4. Vazirlar Mahkamasining “Davlat-tijorat Xalq banki sarmoyasini yanada koʻpaytirish chora-tadbirlari toʻgʻrisida” 2000-yil 12-dekabrdagi 474-son qarorining 3-bandi va qarorga 2-ilova (Oʻzbekiston Respublikasi QT, 2000-y., 12-son, 77-modda) oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Markaziy bankining raisi F.M. Mullajonov zimmasiga yuklansin.
ADVOKATLIK BYuROLARI, ADVOKATLAR HAYʼATLARI, ADVOKATLIK FIRMALARI VA ADVOKATLAR TOMONIDAN BUDJETGA SOLIQLAR VA BOShQA MAJBURIY TOʻLOVLARNI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMANI OʻZ KUChINI YOʻQOTGAN DEB TOPISh HAQIDA
(resolution, 2008-03-07)

Oʻzbekiston Respublikasi Soliq kodeksi va Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq qaror qilamiz: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Moliya vazirligi, Adliya vazirligi va Davlat soliq qoʻmitasining 2004-yil 29-fevraldagi 41, 66-mx va 2004-29-sonli qarori bilan tasdiqlangan Advokatlik byurolari, advokatlar hayʼatlari, advokatlik firmalari va advokatlar tomonidan budjetga soliqlar va boshqa majburiy toʻlovlarni hisoblab chiqarish va toʻlash tartibi toʻgʻrisidagi yoʻriqnoma (2004-yil 22-mart, roʻyxat raqami 1330 — Oʻzbekiston Respublikasi qonun hujjatlari toʻplami, 2004-y., 12-son, 148-modda); Oʻzbekiston Respublikasi Moliya vazirligi, Adliya vazirligi va Davlat soliq qoʻmitasining 2007-yil 4-iyundagi 60, 20-26-02 va 2007-28-son qarori bilan tasdiqlangan Advokatlik byurolari, advokatlar hayʼatlari, advokatlik firmalari va advokatlar tomonidan budjetga soliqlar va boshqa majburiy toʻlovlarni hisoblab chiqarish va toʻlash tartibi toʻgʻrisidagi yoʻriqnomaga oʻzgartirishlar kiritish haqida (2007-yil 11-iyun, roʻyxat raqami 1330-1 — Oʻzbekiston Respublikasi qonun hujjatlari toʻplami, 2007-y., 24-son, 253-modda). 2. Mazkur qaror Oʻzbekiston Respublikasi Mehnat va aholini ijtimoiy himoya qilish vazirligi va Oʻzbekiston Advokatlar assotsiatsiyasi bilan kelishilgan.
OʻZBEKISTON RESPUBLIKASI VAZIRLAR MAHKAMASINING 2000-YIL 24 IYuNDAGI 242-SONLI QARORINING 1-BANDI 2-XATBOShISINI QOʻLLASh BOʻYIChA KOʻRSATMANI OʻZ KUChINI YOʻQOTGAN DEB TOPISh HAQIDA
(resolution, 2008-03-07)

Oʻzbekiston Respublikasi Vazirlar Mahkamasining 2003-yil 16-oktabrdagi 446-sonli “Oʻzbekiston Respublikasi Hukumatining isteʼmol tovarlari olib kelish va sotish masalalari boʻyicha ayrim qarorlariga oʻzgartirish, qoʻshimchalar kiritish va ularning ayrimlarini oʻz kuchini yoʻqotgan deb hisoblash toʻgʻrisida”gi qaroriga muvofiq Oʻzbekiston Respublikasi Davlat bojxona qoʻmitasi qaror qiladi: Oʻzbekiston Respublikasi Davlat bojxona qoʻmitasining 2000-yil 10-iyuldagi 04/8-465-sonli “Oʻzbekiston Respublikasi Vazirlar Mahkamasining 2000-yil 24-iyundagi 242-sonli qarorining 1-bandi 2-xatboshisini qoʻllash boʻyicha koʻrsatma”si (2000-yil 17-iyul, roʻyxat raqami 948) oʻz kuchini yoʻqotgan deb topilsin.
AVTOBENZIN VA DIZEL YoQILGʻISI UChUN QATʼIY MIQDORDA BELGILANGAN AKSIZ SOLIGʻI STAVKALARINI QAYTA KOʻRIB ChIQISh TOʻGʻRISIDA
(order, 2008-09-15)

Oʻzbekiston Respublikasi Prezidentining 2007-yil 12-dekabrdagi PQ-744-son “Oʻzbekiston Respublikasining 2008-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qarorining (Oʻzbekiston Respublikasi qonun hujjatlari toʻplami, 2007-yil, 52-son, 534-modda) 12-1-sonli ilovasiga asosan buyuraman: 1. Avtobenzin va dizel yoqilgʻisi uchun belgilangan aksiz soligʻi stavkalari qayta koʻrib chiqilib, quyidagi miqdorlarda belgilansin: A-76 va Ai-80 markali avtobenzinga — 173 100 soʻm/tonnaga; Ai-91, A-92 va Ai-93 markali avtobenzinga — 190 800 soʻm/tonnaga; Ai-95 markali avtobenzinga — 220 000 soʻm/tonnaga; dizel yoqilgʻisiga — 148 200 soʻm/tonnaga. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
HISOB-KITOBLAR MAʼLUMOTNOMASINI RASMIYLAShTIRISh TARTIBI TOʻGʻRISIDAGI NIZOMGA QOʻShIMChA KIRITISh HAQIDA
(resolution, 2013-01-01)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”, “Valyutani tartibga solish toʻgʻrisida” (yangi tahriri), “Davlat bojxona xizmati toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi hamda Davlat bojxona qoʻmitasi qaror qiladi: 1. Oʻzbekiston Respublikasi Markaziy banki Boshqaruvi hamda Davlat bojxona qoʻmitasining 2002-yil 24-apreldagi 215-V va 02/19-10-sonli qarori bilan tasdiqlangan “Hisob-kitoblar maʼlumotnomasini rasmiylashtirish tartibi toʻgʻrisidagi nizom”ga (2002-yil 14-may, roʻyxat raqami 1137 — Meʼyoriy hujjatlar axborotnomasi, 2002-yil, 9-son) ilovaga muvofiq qoʻshimcha kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi. 1. Nizomning 1-bandiga quyidagi tahrirdagi xatboshi qoʻshilsin: “Mahsulot taqsimotiga oid Bitimlarni amalga oshirish doirasida qazib olingan (ishlab chiqarilgan) va Oʻzbekiston Respublikasining norezidentlari tomonidan koʻrsatilgan Bitimlar shartlariga muvofiq eksport qilinayotgan mahsulotni bojxona rasmiylashtiruvida vakolatli bank tomonidan mazkur Nizomning 3-ilovasida keltirilgan shakldagi hisob-kitoblar maʼlumotnomasi taqdim etiladi. Bunda koʻrsatilgan maʼlumotnomani berish vakolatli bankda shartnomani hisobga qoʻymagan holda amalga oshiriladi.”.
OʻZBEKISTON RESPUBLIKASI BOJXONA ORGANLARIDA KONTRAKTLAR (ShARTNOMALAR) VA BITIMLARNI HISOBGA QOʻYISh TARTIBIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2019-02-14)

Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasi va Oʻzbekiston Respublikasi Vazirlar Mahkamasining 2003-yil 30-sentabrdagi 416-son “Eksport-import operatsiyalarini yanada takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 1999-yil 10-sentabrda 02/19-67-sonli qarori bilan tasdiqlangan “Oʻzbekiston Respublikasi Bojxona organlarida kontraktlar (shartnomalar) va bitimlarni hisobga qoʻyish Tartibi”ga (1999-yil 15-oktabr, roʻyxat raqami 832 — Meʼyoriy hujjatlar axborotnomasi, 1999-y., 12-son) ilovaga* asosan oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan soʻng kuchga kiritilsin.
OʻZBEKISTON RESPUBLIKASI HUDUDIGA OLIB KIRIShDA BOJXONA TOʻLOVLARIDAN OZOD QILINADIGAN TEXNOLOGIK JIHOZLAR, BUTLOVChI BUYuM VA EHTIYOT QISMLAR ROʻYXATIGA OʻZGARTIRISh VA QOʻShIMChALAR KIRITISh HAQIDA
(resolution, 2008-05-13)

Oʻzbekiston Respublikasi Prezidentining 2007-yil 14-martdagi PF-3860-sonli “Ishlab chiqarishni modernizatsiyalash, texnik va texnologik qayta jihozlashni ragʻbatlantirishga oid qoʻshimcha chora-tadbirlar toʻgʻrisida”gi Farmonining (Oʻzbekiston Respublikasi qonun hujjatlari toʻplami, 2007-yil, 11-son, 96-modda) 5-bandiga muvofiq qaror qilamiz: 1. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi, Davlat bojxona qoʻmitasining 2007-yil 30-martdagi 2-5/21, 34, EG-01/10-1702, 01-02/8-10-sonli qarori bilan tasdiqlangan Oʻzbekiston Respublikasi hududiga olib kirishda bojxona toʻlovlaridan ozod qilinadigan texnologik jihozlar, butlovchi buyum va ehtiyot qismlar roʻyxatiga (2007-yil 31-mart, roʻyxat raqami 1669 — Oʻzbekiston Respublikasi qonun hujjatlari toʻplami, 2007-yil, 14-son, 149-modda) ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgandan keyin kuchga kiradi. 1. 1-band “TIF TN kodi” grafasidagi “7304 10” va “7306 10” sonlari tegishli ravishda “7304 10 900” va “7306 10 900” sonlari bilan almashtirilsin. 2. Quyidagi mazmundagi 181-band qoʻshilsin:
ZULFIYA NOMIDAGI DAVLAT MUKOFOTI BILAN TAQDIRLASH TOʻGʻRISIDA
(resolution, 2008-03-03)

Respublikada isteʼdodli yoshlarning ijtimoiy faolligini har tomonlama qoʻllab-quvvatlash, milliy istiqlol gʻoyalari va madaniy-maʼrifiy qadriyatlarni hayotga tatbiq etishdagi ibratli faoliyatini ragʻbatlantirish, barkamol xotin-qizlar avlodini voyaga yetkazish hamda Oʻzbekiston Respublikasi Prezidentining “Zulfiya nomidagi Davlat mukofotini taʼsis etish boʻyicha takliflarni qoʻllab-quvvatlash toʻgʻrisida”gi 1999-yil 10-iyundagi PF-2326-sonli Farmoniga muvofiq: 1. Oʻzbekiston xotin-qizlar qoʻmitasi huzuridagi Zulfiya nomidagi davlat mukofoti komissiyasining takliflariga binoan, aʼlo xulqi, zukkoligi, oʻqishdagi muvaffaqiyatlari, tashabbuskorligi bilan noyob isteʼdodini namoyon etayotgan hamda adabiyot, madaniyat, sanʼat, fan va taʼlim sohalaridagi alohida yutuqlari uchun Qoraqalpogʻiston Respublikasi, viloyatlar va Toshkent shahrining iqtidorli qizlari Zulfiya nomidagi Davlat mukofoti bilan taqdirlansin (roʻyxat ilova* qilinadi). 2. Zulfiya nomidagi Davlat mukofoti bilan taqdirlanganlarga 8-mart — Xotin-qizlar bayramiga bagʻishlab oʻtkaziladigan tantanada sovrindorlik diplomlari va nishonlari topshirilsin. 3. Oʻzbekiston Respublikasi Moliya vazirligi Zulfiya nomidagi Davlat mukofoti sovrindorlarining har biriga eng kam oylik ish haqining 50 baravari miqdorida pul mukofoti berilishini taʼminlasin. 4. Oʻzbekiston Milliy teleradiokompaniyasi hamda Oʻzbekiston Milliy axborot agentligi Zulfiya nomidagi Davlat mukofoti sohibalarining ibratli faoliyati, ularning noyob isteʼdodi va erishgan yutuqlarini keng yoritib borish tavsiya etilsin. 5. Mazkur Qarorning bajarilishini taʼminlash Oʻzbekiston Respublikasi Bosh vazirining oʻrinbosari S. Inomova zimmasiga yuklansin.
DAVLAT BOJI STAVKALARIGA QOʻShIMChALAR KIRITISh TOʻGʻRISIDA
(resolution, 2020-06-16)

Ikkilamchi bozorda Vatanimizda ishlab chiqarilgan avtotransport vositalarini sotishni tartibga solish maqsadida Vazirlar Mahkamasi qaror qiladi: 1. Vazirlar Mahkamasining “Davlat boji stavkalari haqida” 1994-yil 3-noyabrdagi 533-son qarori bilan tasdiqlangan Davlat boji stavkalarining 4-bandiga 2008-yil 1-apreldan boshlab ilovaga muvofiq qoʻshimchalar kiritilsin. 2. Oʻzbekiston Respublikasi Adliya vazirligi, Davlat soliq qoʻmitasi va “Oʻzavtosanoat” aksiyadorlik kompaniyasi boshqa manfaatdor vazirliklar va idoralar bilan birgalikda davlat bojlarining yangi stavkalarini yagona tarzda va toʻgʻri qoʻllash maqsadida notariuslarga tushuntirish va yoʻriqnoma berish, shuningdek avtotransport vositalarining foydalanish muddatlarini aniqlash tartibini belgilash chora-tadbirlarini amalga oshirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Bosh vazir oʻrinbosari Q.S. Sanaqulov zimmasiga yuklansin. 1. “k” kichik bandga “boj undiriladi” soʻzlaridan keyin “ushbu bandning “k1” kichik bandida belgilangan hollar bundan mustasno” soʻzlari qoʻshilsin. 2. Bandga quyidagi mazmundagi “k1” kichik band qoʻshilsin: “k1”) mulkchilik shakllaridan qatʼi nazar korxonalar, muassasalar va tashkilotlar oʻrtasida, fuqarolar oʻrtasida, shuningdek fuqarolar, korxonalar va tashkilotlar oʻrtasida Vatanimizda ishlab chiqarilgan, foydalanish muddati ishlab chiqaruvchining rasmiy dilerlaridan xarid qilingan kundan boshlab bir yildan oshmagan yengil avtotransport vositalarining oldi-sotdi, almashtirish, hadya etish shartnomalarini tasdiqlaganlik uchun boj har bir ot kuchi uchun eng kam oylik ish haqining besh baravari miqdorida undiriladi. Ushbu kichik bandda belgilangan stavka ishlab chiqaruvchining rasmiy dilerlaridan xarid qilingan kundan boshlab bir yil mobaynida bitimlar sonidan qatʼi nazar yengil avtotransport vositalarining oldi-sotdi, almashtirish, hadya etish shartnomalarini tasdiqlashda qoʻllaniladi. Er-xotinlar, ota-onalar, bolalar va nabiralar, tugʻishgan aka-ukalar va opa-singillar oʻrtasida avtomototransport vositalarining oldi-sotdi, almashtirish va hadya etish shartnomalari rasmiylashtirishda boj ushbu bandning “k” kichik bandiga muvofiq undiriladi. 3. “l” kichik bandga “tasdiqlaganlik uchun” soʻzlaridan keyin “ushbu bandning “l1” kichik bandida belgilangan hollar bundan mustasno” soʻzlari qoʻshilsin.
ISHLAYOTGAN ONALARGA BOLANI IKKI YOSHGA TOʻLGUNGACHA PARVARISH QILISH BOʻYICHA HAR OYLIK NAFAQA TAYINLASH VA TOʻLASH TARTIBI TOʻGʻRISIDAGI NIZOMNI TASDIQLASH HAQIDAGI QARORIGA OʻZGARTIRISH VA QOʻSHIMCHALAR KIRITISH TOʻGʻRISIDA
(resolution, 2024-08-27)

Oʻzbekiston Respublikasi Prezidentining 2007-yil 12-dekabrdagi PQ-744-sonli “Oʻzbekiston Respublikasining 2008-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qarori ijrosini taʼminlash maqsadida qaror qilamiz: 1. Oʻzbekiston Respublikasi Mehnat va aholini ijtimoiy muhofaza qilish vazirligi, Moliya vazirligining 2002-yil 18-fevraldagi 558 va 35-sonli, “Ishlayotgan onalarga bolani ikki yoshga toʻlgungacha parvarish qilish boʻyicha har oylik nafaqa tayinlash va toʻlash tartibi toʻgʻrisidagi nizomini tasdiqlash haqida”gi qaroriga (2002-yil 14-mart roʻyxat raqami 1113 — Meʼyoriy hujjatlar axborotnomasi, 2002-yil, 5-son) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan sanadan boshlab oʻn kundan keyin kuchga kiradi.
OʻZBEKISTON RESPUBLIKASI MOLIYA VAZIRLIGI DAVLAT BOJXONA QOʻMITASI VA TAShQI IQTISODIY ALOQALAR, INVESTITSIYa VA SAVDO VAZIRLIGINING AYRIM NORMATIV-HUQUQIY HUJJATLARINI OʻZ KUChINI YOʻQOTGAN DEB TOPISh HAQIDA
(resolution, 2008-02-27)

Oʻzbekiston Respublikasi “Davlat bojxona xizmati toʻgʻrisida”gi Qonunining 7-moddasi, Oʻzbekiston Respublikasi Prezidentining 2007-yil 12-dekabrdagi PQ-744-sonli “Oʻzbekiston Respublikasining 2008-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qaroriga muvofiq qaror qilamiz: quyidagilar oʻz kuchini yoʻqotgan deb topilsin: Oʻzbekiston Respublikasi Moliya vazirligi, Davlat bojxona qoʻmitasi va Tashqi iqtisodiy aloqalar vazirligining 2002-yil 31-maydagi 63, 02/8-14, 2261-son qarori bilan tasdiqlangan Yagona bojxona bojini undirish va uning summasini Davlat budjetiga oʻtkazish tartibi toʻgʻrisidagi nizomni tasdiqlash haqida (2002-yil 10-iyun, roʻyxat raqami 1148 — Meʼyoriy hujjatlar axborotnomasi, 2002-yil, 11-12-son); Oʻzbekiston Respublikasi Moliya vazirligi, Davlat bojxona qoʻmitasi va Tashqi iqtisodiy aloqalar vazirligining 2002-yil 1-avgustdagi 91, 02/8-22, BA-01/12-3143-son qarori bilan tasdiqlangan Yagona bojxona bojini undirish va uning summasini Davlat budjetiga oʻtkazish tartibi toʻgʻrisidagi nizomga oʻzgartirishlar va qoʻshimchalar kiritish haqida (2002-yil 2-avgust, roʻyxat raqami 1148-1 — Meʼyoriy hujjatlar axborotnomasi, 2002-yil, 15-16-son); Oʻzbekiston Respublikasi Moliya vazirligi, Davlat bojxona qoʻmitasi va Tashqi iqtisodiy aloqalar, investitsiya va savdo vazirligining 2006-yil 12-iyundagi 50, 01-02/8-8, NN-01/10-3424-son qarori bilan tasdiqlangan Yagona bojxona toʻlovini undirish va uning summasini Davlat budjetiga oʻtkazish tartibi toʻgʻrisidagi nizomga oʻzgartirishlar kiritish haqida (2006-yil 19-iyul, roʻyxat raqami 1148-2 — Oʻzbekiston Respublikasi qonun hujjatlari toʻplami, 2006-yil, 28-29-son, 285-modda).
XALQARO SHARTNOMANI TASDIQLASH TOʻGʻRISIDA
(resolution, 2008-02-27)

1. Shanxay hamkorlik tashkilotiga aʼzo davlatlar hukumatlari oʻrtasida 2007-yil 2-noyabr kuni Toshkent shahrida imzolangan bojxona ishlarida hamkorlik qilish va oʻzaro yordam haqidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI EKSPERIMENTAL HAVO KEMALARINI DAVLAT HISOBIGA OLISH QOIDALARIGA (OʻZR AQ-46) OʻZGARTISH VA QOʻSHIMCHALAR KIRITISH TOʻGʻRISIDA
(order, 2024-12-20)

Oʻzbekiston Respublikasi eksperimental havo kemalarini davlat hisobiga olish qoidalarini takomillashtirish maqsadida buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2005-yil 7-yanvardagi 3-son buyrugʻi bilan tasdiqlangan “Oʻzbekiston Respublikasi eksperimental havo kemalarini davlat hisobiga olish qoidalari”ga (OʻzR AQ-46) (2005-yil 16-fevral, roʻyxat raqami 1452) ilovaga* muvofiq oʻzgartish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgach amalga kiritilsin.
“YENGILSANOATSERVIS” UNITAR KORXONASINI TAShKIL ETISh TOʻGʻRISIDA
(resolution, 2011-01-31)

Tugatilayotgan “Oʻzbektoʻqimachimash” ishlab chiqarish birlashmasining ijtimoiy, kommunikatsiya infratuzilmasidan samarali foydalanilishini, uning hududida tashkil etiladigan korxonalarga servis xizmatlari koʻrsatishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasi, Iqtisodiyot vazirligi va “Oʻzbekyengilsanoat” davlat-aksiyadorlik kompaniyasining: “Oʻzbekyengilsanoat” davlat-aksiyadorlik kompaniyasi tomonidan “Yengilsanoatservis” unitar korxonasi tashkil etilishi toʻgʻrisidagi; “Yengilsanoatservis” unitar korxonasining ustav fondini shakllantirish uchun “Oʻzbektoʻqimachimash” ishlab chiqarish birlashmasining kreditorlar bilan oʻzaro hisob-kitob qilingandan keyin qoladigan pul mablagʻlarini va davlatning boshqa mol-mulkini “Oʻzbekyengilsanoat” davlat-aksiyadorlik kompaniyasiga berish toʻgʻrisidagi taklifiga rozilik berilsin. 2. Tugatilayotgan “Oʻzbektoʻqimachimash” ishlab chiqarish birlashmasi hududida joylashgan korxonalarga umumiy muhandislik kommunikatsiyalarini boshqarishni, ulardan foydalanishni va kapital taʼmirlashni, hududni qoʻriqlashni, yuklarni tashishni, yuklash-tushirish ishlarini, rekreatsiya zonalaridan, umumiy foydalaniladigan yoʻllardan, umumiy ovqatlanish punktlaridan foydalanishni muvofiqlashtirishga oid servis xizmatlari koʻrsatish “Yengilsanoatservis” unitar korxonasining asosiy vazifasi etib belgilansin. 3. “Oʻzbekyengilsanoat” davlat-aksiyadorlik kompaniyasi bir oy muddatda belgilangan tartibda: “Yengilsanoatservis” unitar korxonasining ustavi ishlab chiqilishi va tasdiqlanishini, shuningdek uning davlat roʻyxatidan oʻtkazilishini; Oʻzbekiston Respublikasi Davlat mulki qoʻmitasi bilan birgalikda ushbu qarorning 1-bandiga muvofiq “Oʻzbekyengilsanoat” davlat-aksiyadorlik kompaniyasiga beriladigan pul mablagʻlari va davlat mulki miqdorida aksiyalarning qoʻshimcha emissiyasi roʻyxatdan oʻtkazilishini taʼminlasin. 4. “Yengilsanoatservis” unitar korxonasi Toshkent shahri, Yakkasaroy tumani, Usmon Nosir koʻchasi, 53b-uy, 6-korpusga joylashtirilsin. 5. Toshkent shahar hokimligi (Toʻxtayev) “Yengilsanoatservis” unitar korxonasi bilan birgalikda tugatilayotgan “Oʻzbektoʻqimachimash” ishlab chiqarish birlashmasi hududida tashkil etilayotgan toʻqimachilik kompleksi hududida joylashgan korxonalar mablagʻlari hisobiga, shartnoma asosida, zonaning shahar ichida joylashishiga oid ekologiya va sanitariya normalari talablariga javob beruvchi zamonaviy sanoat zonasi yaratilishini taʼminlovchi qurilish va obodonlashtirish ishlari kompleksini amalga oshirsin. 6. “Oʻzbektoʻqimachimash” ishlab chiqarish birlashmasini tugatish komissiyasi (Azimov) belgilangan tartibda “Oʻzbektoʻqimachimash” ishlab chiqarish birlashmasini tugatish balansini tasdiqlasin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.
OʻZBEKISTON RESPUBLIKASI XALQ TAʼLIMI VAZIRLIGI HUZURIDAGI BOLALAR SPORTINI RIVOJLANTIRISh JAMGʻARMASI TOʻGʻRISIDAGI NIZOMGA QOʻShIMChA KIRITISh HAQIDA
(resolution, 2020-08-13)

Oʻzbekiston Respublikasi Prezidentining “Bolalar musiqa va sanʼat maktablarining moddiy-texnik bazasini mustahkamlash va ularning faoliyatini yanada yaxshilash boʻyicha 2009—2014-yillarga moʻljallangan Davlat dasturini tayyorlash chora-tadbirlari toʻgʻrisida” 2008-yil 7-yanvardagi F-2908-son Farmoyishiga muvofiq Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasi Xalq taʼlimi vazirligi huzuridagi Bolalar sportini rivojlantirish jamgʻarmasi faoliyatini tashkil etish toʻgʻrisida” 2004-yil 29-avgustdagi 410-son qarori bilan tasdiqlangan Oʻzbekiston Respublikasi Xalq taʼlimi vazirligi huzuridagi Bolalar sportini rivojlantirish jamgʻarmasi toʻgʻrisidagi nizomning (Oʻzbekiston Respublikasi QT, 2004-y., 8-son, 88-modda) 8-bandi: a) quyidagi mazmundagi oʻn beshinchi xatboshi bilan toʻldirilsin: “musiqa va sanʼat maktablarida olib boriladigan qurilish, rekonstruksiya va taʼmirlash ishlarini moliyalashtirish”; b) oʻn beshinchi xatboshi oʻn oltinchi xatboshi deb hisoblansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. Qosimov zimmasiga yuklansin.